NaiveNeuron/SloPal huggingface dataset:
P. Hrušovský, podpredseda NR SR: (2002-03-20):
Prosím, prezentujme sa a hlasujme. (Hlasovanie.) 101 prítomných, 97 za, 3 sa zdržali, 1 nehlasoval. Konštatujem, že návrh sme schválili. Páni poslanci, v rámci rozpravy bol predložený jeden pozmeňujúci návrh, ktorý uviedol pán poslanec Orosz. Prosím pána spoločného spravodajcu, aby dal o návrhu, ktorý bol prednesený v druhom čítaní, hlasovať. F. Halmeš, poslanec: Ďakujem pekne. Teraz sme hlasovali o tom, aby sa prerokoval tento pozmeňujúci návrh len v pléne a nebol vrátený zákon na prerokovanie do výborov príslušných a gestorského výboru, a to sme odsúhlasili, a preto môžeme, pán predsedajúci, hlasovať o pozmeňujúcom návrhu pána poslanca Orosza, o tom, že diecézni biskupi nebudú udeľovať súhlas na každú činnosť, ktorá bude vykonaná vo verejnej správe, predpokladám, že aj za podpory KDH.
Zmajkovičová, Renáta, podpredsedníčka NR SR (2013-11-28):
S reakciou pán poslanec Martinák.
Poliačik, Martin, poslanec NR SR (2018-02-08):
Pozrite sa, pán minister, vy ste politicky mŕtvy človek, takže to už v zásade sú (reakcia z pléna), sú už len predposledné kopačky, ale rozmýšľam, že čo tak horí, čo tak horí, že potrebujete odpútavať pozornosť. Lebo vy máte akože robotu, ten rezort neni úplne v poriadku. A rozmýšľam, že čo by to mohlo byť. Možnože včerajší článok, na základe ktorého sa verejnosť dozvedela, že vrchný inšpektor pán Lučanský sa pravidelne fotí s mafiánmi po, po dovolenkách, a teda nie je úplne dôveryhodný človek. Možno to vás dvihlo zo stoličky, pán minister, a kvôli tomuto idete robiť dymovú clonu, lebo neverím tomu, že pri tom strašnom výkone práce, ktoré máte na tak dôležitom ministerstve, ako vy máte, a pritom... A ešte jednu otázku mám. Nemali sme k dnešnému dátumu náhodou mať už ušetrenú na ESE prvú miliardu? Nemalo to tak byť? Nemala tá obrovská efektivizácia štátnej správy a spájanie služieb pre občanov prinášať prvé peniaze? Kde sú? Choďte si robiť vlastnú robotu, pán minister, a neplytvajte časom tohto parlamentu s takýmito hlúposťami. Ďakujem veľmi pekne.
Sólymos, László, minister životného prostredia SR (2016-09-12):
Ďakujem pekne za slovo. Vážený pán predsedajúci, vážené pani poslankyne, páni poslanci, dovoľte mi niekoľko myšlienok na začiatok predtým, jak by som predložil tie návrhy zákonov. Takže mojou ambíciou bude predkladať vám návrhy zákonov, ktoré budú sledovať pri každej zákonodarnej iniciatíve ciele smerujúce k tomu, aby životné prostredie bolo skutočným prostredím pre zdravý život občanom. Chcem dosiahnuť serióznu partnerskú dohodu na udržateľnom rozvoji, aby sa blahobyt občanov nevytváral na úkor ničenia prírody a zdrojov. Chcem prispieť k tomu, aby čoraz viac občanov tejto krajiny bez ohľadu na to, či žijú v mestách alebo v dedinách, žili dôstojný, zdravý život v peknom prostredí, ktoré chceme zachovať aj pre budúce generácie. Chcem otvoriť cestu všetkým aktivitám, ktoré obmedzujú zdroje znečistenia ovzdušia. Chcem aktívne a efektívne prispievať k environmentálnej výchove našich detí, aby ochranu životného prostredia a šetrného prístupu k nemu vnímali ako prirodzený a samozrejmý prístup k vlastnému zdraviu a životu. Životné prostredie nie je majetkom ani mojím, ani majetkom vlády, ale každého z nás. Teším sa na tú spoluprácu s vami pri vytváraní a ochrane zdravšieho, pekného, zeleného životného prostredia. A teraz by som začal s tým prvým bodom. Na rokovanie Národnej rady Slovenskej predkladám predmetný vládny návrh zákona, ako už odznelo, a menia sa ním dva zákony o používaní nebezpečných látok v elektrických zariadeniach a zákon o odpadoch. Účelom predloženého návrhu je zabezpečiť úplnú transpozíciu delegovanej smernice Európskej komisie z roku 2015, ktorou sa mení zoznam obmedzovaných látok. Navrhovaným zákonom sa rozširuje zoznam nebezpečných látok a štyri také látky, ktorých používanie v elektrických a elektronických zariadeniach môže spôsobovať pri spracovaní elektroodpadov z týchto elektrozariadení ohrozenie a zdravie pracovníkov a aj ohrozenie životného prostredia. Okrem zosúladenia s európskou normou toto považujem, vážené pani poslankyne a vážení páni poslanci, za hlavný dôvod, pre ktorý vás prosím o schválenie návrhu tohto zákona. Podotýkam, že návrh zákona je v súlade s právom Európskej únie, Ústavou Slovenskej republiky a s ostatnými zákonmi, ako aj s medzinárodnými zmluvami. Ďakujem pekne.
Hrnčiar, Andrej, podpredseda NR SR (2018-10-23):
Otváram rozpravu, do rozpravy som dostal štyri písomné prihlášky, za klub SaS pán poslanec Alojz Baránik, za klub OĽANO pani poslankyňa Remišová a ďalej sú prihlásení do rozpravy pani poslankyňa Lucia Žitňanská a pán poslanec Ján Budaj. Nech sa páči, pán poslanec Baránik.
Paška, Pavol, predseda NR SR (2013-10-17):
(Hlasovanie.) 141 prítomných,109 za, 1 proti, 29 sa zdržalo, 2 nehlasovali. Návrh sme schválili.
Grendel, Gábor, podpredseda NR SR (2021-03-30):
S faktickou poznámkou, pani poslankyňa Hajšelová.
Matovič, Igor, poslanec NR SR (2023-12-19):
Ak dovolíte, tak budem reagovať len na jednu vec naozaj, ktorá ma najviac vytáča v politike, a to je, keď politici okrádajú svojich voličov a bez hanby okrádajú chorých ľudí, ktorým na základe toho nedovolia, aby mali dostatočnú liečbu alebo teda jednoducho, ktorí kvôli tomu zomrú. A chcem tak zmapovať pri tejto príležitosti to, čo pácha Jaroslav Haščák z Penty v zdravotníctve. Začalo to v roku 2006 alebo resp. začalo to v čase, kedy istý pán Zajac začal robiť za Dzurindu akože reformu zdravotníctva. Mrzí ma, že aj kolega Szalay mu vtedy vo veľkom pomáhal a vytvoril vlastne vtedy koridor súkromníkom v zdravotníctve. Lukratívne časti nemocníc, ambulancie, laboratóriá, emerká, cétečká, všetko sa sprivatizovalo. To bola tá Zajacova-Szalayova reforma a vtedy sa chytil Haščák, stretol sa v byte na Vazovovej v roku 2006 s Ficom, kde sa pýtal, však máme to zverejnené, ale ako si sa na to zabúda, tým čo chcú spáchať, chcú aj zmazať trestnosť týchto činov. A vtedy sa pýtal Fico Haščáka, Haščák Fica, že teda s kým má riešiť biznis v zdravotníctve. Fico mu hovorí: S dôverou sa stačí obrátiť na Pali Pašku, len chcem byť o všetkom informovaný, lebo chcem vedieť, kto má aký priestor. To znamená, kto má aké provízie. A vtedy sa začal biznis Jaroslava Haščáka a finančnej skupiny Penta v slovenskom zdravotníctve a za ten čas ukradli doslova slovenským chorým ľuďom viac jako miliardu eur cez nemocnice, lekárne, poisťovňu, teraz ministerstvo zdravotníctva a bez hanby si tieto peniaze vytunelovali na Cyprus na súkromné účty a na Slovensku tisíce ľudí zbytočne... (Prerušenie vystúpenia časomerom.)
Svrček, Miloš, poslanec NR SR (2023-02-02):
Ďakujem pekne za slovo, pán podpredseda. V rámci úvodného slova v krátkosti. Cieľom návrhu zákona je upraviť právnu úpravu trestu prepadnutia majetku tak, aby zodpovedala ústavným a medzinárodnoprávnym požiadavkám na primeranosť trestov a minimalizáciu dopadu trestu na iné osoby ako páchateľa, a zároveň zvýšiť hranice škody v Trestnom zákone. Návrhom zákona sa najmä ruší obligatórny trest prepadnutia majetku a posilňujú sa podmienky pre ukladanie individualizovaných a primeraných trestov prepadnutia majetku, a to aj v otázke rozsahu tohto trestu, t. j. v akom rozsahu môže postihovať majetok páchateľa. Návrh zákona tiež zohľadňuje požiadavku, aby trest postihoval iba páchateľa tak, aby bol zabezpečený čo najmenší vplyv na jeho rodinu a jemu blízke osoby, keďže bližšie špecifikuje majetok, vo vzťahu ku ktorému možno uložiť trest prepadnutia majetku, a zároveň vytvára podmienky preto, aby tento majetkový trest postihoval rodinu páchateľa čo najmenej. Prvýkrát od roku 2006 sa upravujú hranice škody v Trestnom zákone. Samozrejme, my máme v rámci aj z minulých schôdzí niektoré návrhy na zmenu tejto právnej úpravy, teda Trestného zákona. Ja týmto návrhom zákona reagujem na spoločensko-ekonomickú situáciu a jej predpokladaný vývoj najmä s ohľadom na aktuálnu a odhadovanú infláciu. Samozrejme, v rámci jednotlivých ustanovení sa chcem potom aj hlbšie venovať jednotlivým týmto ustanoveniam alebo návrhom, s ktorými prichádzam, s tým, že aj na rokovaní ústavnoprávneho výboru, aj po tom druhom čítaní pravdepodobne ešte budú predložené nejaké pozmeňujúce návrhy, ale o tom bližšie už na ďalšej schôdzi. Ďakujem pekne.
Hrušovský, Pavol, podpredseda NR SR (2011-05-26):
Páni poslanci, poprosím vás, nerušte pána, páni poslanci! Nech sa páči.
Sulík, Richard, predseda NR SR (2010-07-08):
Nech sa páči, pán Brocka.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 143, za 130, zdržalo sa 13 poslancov. Uznesenie sme schválili. Teraz prosím pani poslankyňu Kuciaňovú, aby uviedla v prvom čítaní hlasovanie o návrhu skupiny poslancov na vydanie zákona, ktorým sa mení zákon č. 461/2003 Z. z. o sociálnom poistení (tlač 1156). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov a ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 1156.)
Kišš, Štefan, poslanec NR SR (2023-12-13):
Ďakujem pekne. Ďakujem za vystúpenie, pán poslanec Hlina. Ja som, čo sa týka tej správy toho nášho štátu, ja už minule som vo faktickej hovoril o tom, ako si vláda v lex konsolidácia dala jednu položku, 20 miliónov eur, na to, ako bude teda financovať svoje výjazdové rokovania, tak medzitým som sa pozrel ešte na to, že ako rozdelila doteraz, teda v rôzne vlády SMER-u, financie obciam, tak taká zaujímavosť, že deväť z desiatich obcí, ktoré, kde sú starostovia nominanti koaličných strán, dostali takúto dotáciu. A tam, kde nie sú, tak len tri z desiatich dostali dotáciu vlády. My sa budeme pozorne pozerať, ako budete rozdeľovať tých 20 miliónov. A iste, regióny si zaslúžia svoju dotáciu, svoje peniaze, ale bude veľmi dôležité, akým, akým spôsobom ich budete prerozdeľovať. A ešte druhej veci som sa chcel dotknúť o tom, ktorá, ktorá tuto pri konsolidácii neodznela, a budeme sa jej venovať viacej už čoskoro, je to smutné hodnotenie agentúry Fitch, ktorá nám znížila rating, tak neviem, kto z vás ste čítali to hodnotenie, najmä teda páni v koalícii, ale medzi zdôvodnením, teda okrem, okrem prvej vety, že si agentúra prečítala konsolidačný balíček a vydala toto hodnotenie, tak sa venuje v celom odseku kvalite inštitúcií a právneho štátu. Medzi dôvodmi, prečo máme dnes nízky rating, je útok vlády na nezávislé inštitúcie a vôbec na právny štát na Slovensku.
Baránik, Alojz, poslanec NR SR (2023-03-31):
Ďakujem pekne. No rozhodol som sa takto reagovať, lebo je toho dosť, tak musím, považujem si za povinnosť a slušnosť na to reagovať. Pán kolega Čepček, už to zmieňoval aj Ondrej Dostál. Pravda. Čo to je? Vy sa dožadujete toho, aby aj o vás novinári písali pravdu. Len ja si myslím, že je veľmi málo ľudí na svete, ktorí sú natoľko odlúčení od svojho ega, že dokážu aj informácie v súvislosti so sebou samým posudzovať s nejakou primeranou dávkou objektivity. Takých ľudí je veľmi málo. Za normálnych okolností je lepšie sa vyhnúť komentárom alebo komentovaní na komentáre o sebe samom. Uznávam, že k tomuto poznaniu ja som tiež dospel až neskôr vo svojom živote. Že, že to nie je niečo, čo prichádza prirodzene. A vy ste relatívne mladý človek ešte, hoci niekto si myslí, že nie, ale ja si myslím, že ste ešte vcelku mladý človek, ešte sa len učíte. A ja si myslím, že za takých 10-15 rokov poznáte, že hodnotiť seba je najťažšia vec, ktorú človek musí vo svojom živote dokázať, ak chce sa zmieriť s pravdou a žiť v pravde. To vám dávam do pozornosť toto. Naozaj pamätajte na moje slová. Možnože všetko bude ináč raz za 15-20 rokov, keď si na toto spomeniete. Veľmi zaujímavý príspevok po viacerých stránkach mal kolega Suja... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-03-21):
Nech sa páči, pán poslanec Zajac.
Bugár, Béla, podpredseda NR SR (2017-09-11):
Ďalej v rozprave vystúpi pani poslankyňa Zemanová.
Pleštinská, Zita, poslankyňa NR SR (2022-12-02):
Ďakujem pekne. Ďakujem pani predsedníčke za vystúpenie v rozprave. A rovnako by som jej chcela poďakovať za vedenie výboru a za jej prístup ku nám členom výboru. A myslím si, že tento výbor aj vďaka tajomníčke výboru podáva dobré výkony a myslím, že je takým dobrým výborom a takým kvalitným výborom v rámci Národnej rady Slovenskej republiky.
Kollár, Boris, predseda NR SR (2022-06-14):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru poslancovi Vladimírovi Ledeckému. Nech sa páči, pán poslanec, máte slovo.
Bugár, Béla, podpredseda NR SR (2016-04-26):
Pán poslanec Galko.
Beblavý, Miroslav, poslanec NR SR (2016-09-06):
Ďakujem pekne. Pán minister, dve veci. Prvý bod. K tomu, čo ste hovorili všeobecnejšie o tom, že nikto vám nechce uznať zásluhy na tých zvýšených príjmoch. Ja len poviem k tomu to, ja myslím si, že bez problémov priznám to, čo nedávno napísal jeden analytik, teraz si nespomínam na meno, ktorý hovoril že ten, tá nepísaná spoločenská zmluva, kde riaditeľom daňových úradov bolo dovolené, mnohým, robiť, by som povedal, v súlade s organizovaným zločinom rôzne veci sa skončila alebo obmedzila. A aj to je niečo, čo stojí za zvýšením príjmov. Takže ja nemám problém vám uznať, že v oblasti DPH ste k tomu určite prispeli vo svojej druhej vláde. Pri tej prvej to tak nevyzerá úplne. Ale chcem zase povedať, že pri poznaní toho ako funguje SMER -– sociálna demokracia vo vláde a pri správaní tejto krajiny som si istý, že sú tam ešte značné ďalšie rezervy. Takže máte pravdu aj v tom, že tie ďalšie prognózy by mohli byť aj preplnené, najmä ak dôjde k skvalitneniu spravovania tejto krajiny. Ale čo chcem povedať, je, neviem, či si celkom uvedomujete, čo robíte touto novelou, tak koncepčne. Vy vlastne vytvárate také určité predviazanie. Lebo vy vlastne dáte v rozpočte rezortom nejaké výdavky, ktoré ale môžu čerpať, len keď budú nadštandardné príjmy. To znamená, že ten rezort ich síce má v kapitole, ale vlastne ich nejakým spôsobom nemôže míňať, resp. teda vy to urobíte na makroúrovni, aby som bol presnejší, lebo im to nerozpisujete. Hoci aj to by ste mohli, vy by ste mohli robiť. To znamená, že vy vlastne v rozpočte robíte, okrem rozpočtu a na jeho negatívny vývoj reagujúceho viazania, vytvárate určité predviazanie. Opakujem to, čo som povedal v prejave, nepovažujem to najmä z hľadiska toho, že je to len legalizácia praxe, ktorá tu aj v podobe aj vášho štátneho tajomníka bola, za nejakú katastrofu, ale myslím, že to je skôr negatívum pre fungovanie verejných financií. Ďakujem.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 135, za 24, proti 45, zdržalo 65, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona . Pristúpime k hlasovaniu o bode 111 programu, je to prvé čítanie o návrhu poslancov Tarabu, Štefana Kuffu, Filipa Kuffu na vydanie zákona, ktorý sa mení a dopĺňa zákon č. 543/2002 Z. z. o ochrane prírody a krajiny. Je to tlač 1507. Dávam slovo spravodajcovi z výboru pre pôdohospodárstvo a životné prostredie poslancovi Miroslavovi Sujovi, aby hlasovanie uviedol. Momentík, sekunda, vyhlasujem na minútku prestávku. Môžem poprosiť? Z výboru, alebo kto stráži? Peter, dajte mu podklady. Máte to, pán poslanec? Ďakujem pekne, takže pristúpime k hlasovaniu. Dávam slovo pánovi poslancovi Miroslavovi Sujovi, nech sa páči. Je to 1500, áno, tlač 1507. (Hlasovanie o návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 1507.)
Glváč, Martin, podpredseda NR SR (2017-09-08):
S reakciou pán poslanec Budaj.
Zmajkovičová, Renáta, podpredsedníčka NR SR (2013-05-23):
A budeme teraz pokračovať v rokovaní, nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 18. apríla 2013 (tlač 448). Z dôvodu prehľadnosti, prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 448 nachádza, a v prípade nespokojnosti s odpoveďou uviesť, či žiada, aby Národná rada hlasovala o ich nespokojnosti s odpoveďou. Prečítam zoznam rečníkov prihlásených do rozpravy písomne. Sú to pán poslanec Mikuláš Huba, pán poslanec Miroslav Kadúc, pán poslanec Alojz Hlina, pán poslanec Jozef Mikloško, pán poslanec Pavol Zajac. Teraz poprosím o slovo pána poslanca Mikuláša Hubu.
Laššáková, Jana, podpredsedníčka NR SR (2013-06-20):
Takže nemáte procedurálny návrh. Nech sa páči, nemáme o čom hlasovať. Nech sa páči, pán podpredseda Figeľ.
V. Veteška, podpredseda NR SR: (2007-01-30):
(Hlasovanie.) Prítomných je 140 poslancov, za 139, proti 0, zdržalo sa 0, nehlasoval 1. Konštatujem, že Národná rada pridelila tento návrh zákona výborom, určila gestorský výbor a stanovila príslušné lehoty na jeho prerokovanie. Teraz nasleduje hlasovanie o návrhu uznesenia k návrhu na vyslovenie súhlasu Národnej rady Slovenskej republiky so Stabilizačnou a asociačnou dohodou medzi Európskymi spoločenstvami a ich členskými štátmi na jednej strane a Albánskou republikou na strane druhej (tlač 123). Slovo dávam pani poslankyni Kramplovej a prosím, aby hlasovanie uviedla. Ja len pripomínam, že uvedie ešte, nech sa páči, pokračujete.
Simon, Zsolt, poslanec NR SR (2013-05-17):
Pán minister, ja som aj pri mojom vystúpení povedal, že nekritizujem vaše, váš návrh zákona, ktorý ste sem do parlamentu doniesli. Ja mám problém s pozmeňujúcimi návrhmi, ktoré tu prišli. Paradoxne, tu máme zhodu. Lebo na tom vašom zámere, hoc mám k tomu výhrady, ale ja si myslím, že pokiaľ to pomôže farmárom, nech to ide. Tento návrh je zlý. Ale to, čo musím povedať, čo je, čo neobstojí, to je odvolanie sa na § 12 ods. 6, že pri zmene vlastníctva môže vlastník pozemku, keď dôjde k zmene vlastníctva, firmy vypovedať. Pri akciovej spoločnosti vy nemáte ako vlastník sa skade dozvedieť, že došlo k zmene akcií v akciovej spoločnosti. Pri poľnohospodárskom družstve družstevné podielnické listy nie sú verejne kontrolovateľné, nemáte prístup k informáciám, že kto je skutočne vlastníkom družstva a družstevných podielnických listov. Keď nedôjde k zmene v orgánoch, tak vy to nezistíte. A keď v orgánoch dôjde len po polroku, tak vy ste túto podmienku ani de facto nemohli a neviete využiť. To je ten skutočný podstatný problém. Pri fyzickej osobe alebo pri eseročke, tam zistíte, lebo to je v obchodnom registri prístupné. Ale v akciovej spoločnosti vy to nezistíte. V poľnohospodárskom družstve vy to nezistíte. A tí, ktorí privatizovali štátny majetok, tak tí v drvivej väčšine dnes majú akciové spoločnosti.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 131 poslancov, za 103, proti 9, zdržalo sa 17, nehlasovali 2. Konštatujem, že sme lehoty skrátili.
B. Bugár, podpredseda NR SR: (2005-05-18):
Ľ. Navrátilová, poslankyňa: Ďakujem za slovo. Pán kolega Burian, netreba sa obávať toho, že niekto bude nadšený touto úpravou, pretože naštvaní budú tí, ktorí očakávajú, že dostanú nejaké radikálne zvýšenie dôchodkov z toho dôvodu, že sú v tom nízkopríjmovom pásme. A naštvaní budú aj tí, ktorí majú vysoké dôchodky, pretože tí nedostanú žiadnu valorizáciu. Takže toto z hľadiska zavedenia nejakej spravodlivosti alebo nejakých pocitov občanov, že sa snažíme o zavedenie nejakého spravodlivejšieho systému, je úplne, úplne zbytočné. Naozaj si myslím, že ak chceme niečo urobiť, a budem sa opakovať, my môžeme urobiť jedinú vec, a to dať jeden, dva roky všetkým rovnakú valorizačnú dávku, ktorá aspoň dnes bude zvyšovať tie odstupy v dôchodkoch. Ďakujem.
Mikloško, Jozef, poslanec NR SR (2015-10-06):
Ďakujem pekne. Ja som si nevšimol, že toľko faktických poznámok, takže už byť posledný, keď už všetci takto chválili, v podstate neviem, či niečo k tomu ešte pridám, ale tiež si myslím, že je to dobrý zákon. Už prvýkrát, keď ho tu predkladali a sa k nemu diskutovalo, som zjastril a škoda, že sa k nemu ešte nepodpísal niekto aj zo SMER-u. Mohlo to 100-percentne prejsť a mohlo to ako urobiť dobre. No, často sa brečí, že Zem neuživí svojich občanov, pretože nemá toľko možností a tak ďalej. Ja som niekde čítal, že len Nemecko vyrobí toľko masla, že celý svet s ním môže zásobiť a nikde už to maslo netreba inde produkovať. Ja hneď potom, jak to tu prešlo, som aspoň dva-tri veľké reťazce navštívil, teda nie hlavných šéfov, ale ľudí, ktorí ale naozaj povedali, že takýto zákon im chýba a že ide o platenie DPH, že musia to oni zničiť komisionálne a tak ďalej, že to je hrozné, a teda keby taký zákon bol, by som sa tomu veľmi, veľmi tešili. A samozrejme, mohli by sa dať na starosť charitám, diakoniám a rôznym nevládnym organizáciám. Seniori, ktorí každý cent otáčajú, by to veľmi privítali, bezdomovci a mnohí iní, ktorí naozaj na to veľa nemajú. Čiže podporme to a to by bolo také dobré gesto, že proste zákon napriek polarizácii spoločnosti, napriek utečencom, napriek neviem akým strašným témam, tak sme schopní na takomto jednoduchom a dobrom zákone sa aj tuná dohodnúť. Tak som za to. Neviem si predstaviť, že niekto by bol proti. Možno tá potravinová správa, ale tá mala povedať svoje dôvody, a tento zákon treba podporiť. Ďakujem.
Marček, Peter, poslanec NR SR (2017-02-14):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2003-01-14):
Pán poslanec, nech sa páči.
Hrnčiar, Andrej, podpredseda NR SR (2016-10-19):
Prosím, prezentujme sa a hlasujme. (Hlasovanie.) Prítomných 142, za 126, proti nikto, zdržalo sa 15, nehlasoval 1. Konštatujem, že sme schválili vládny návrh novely zákona č. 362/2011 Z. z. o liekoch. Ďalej prosím spravodajcu, ktorého určil navrhnutý gestorský ústavnoprávny výbor, poslanca Tibora Bernaťáka, aby uviedol hlasovanie o bode 39 programu. Je to prvé čítanie o vládnom návrhu zákona o niektorých pravidlách uplatňovania nárokov na náhradu škody spôsobenej porušením práva hospodárskej súťaže (tlač 246). Nech sa páči, pán poslanec, máte slovo. (Hlasovanie o vládnom návrhu zákona o niektorých pravidlách uplatňovania nárokov na náhradu škody spôsobenej porušením práva hospodárskej súťaže a ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov , tlač 246.)
B. Bugár, podpredseda NR SR: (2005-06-29):
(Hlasovanie.) Prítomných 137, za 137. Tieto návrhy sme schválili. Nech sa páči, pani poslankyňa. Ľ. Navrátilová, poslankyňa: Pán predsedajúci, mám odporučenie gestorského výboru navrhnúť, aby Národná rada schválila predmetný návrh zákona v treťom čítaní ihneď.
Kollár, Boris, poslanec NR SR (2018-10-23):
Ďakujem. Pri všetkej úcte, kolegovia, nechcem eskalovať napätie, ale musím povedať jednu vec. Keď sa teraz zobere pán minister, stiahne návrh a odíde preč, tak máme nejaký platný zákon, ktorý jasne povie, že keď si chcú navoliť, tak si proste navolia, dajú tam tých 18 kandidátov, prezident vybere z tých 18, z tých zlých možno tých lepších 9 a je vymaľované a my nemôžeme s tým nič urobiť. Takže tento stav je, ja si myslím, najhorší. Každý krok k lepšiemu, každá zmena k lepšiemu je, ja si myslím, pre nás určite prijateľná a mali by sme ju vítať a je úplne škoda, že by sme sa mali my medzi sebou hádať, lebo naozaj ten zákon dnes platí a je na strane naozaj vládnej koalície, majú to veľmi jednoduché. Dnes si proste navolia 18, dajú ich prezidentovi, prezident vyberá a vymaľované. Návrh zákona, ktorý priniesol pán Gál, to trochu sťažuje. Dáva prezidentovi nejaké veci do rúk, dáva nám, že musí byť ten kandidát minimálne na nejakej úrovni, nemôže publikovať len na Facebooku napríklad, ale musí mať nejakú aj publikačnú činnosť, musí byť, musí mať nejakú, nejaké v odborných časopisoch nejakú publikáciu, ale musí to byť odborník na, na, na právo. Takže ja si myslím, že v každom prípade tento návrh zákona je lepší, ako je ten, ktorý je, ktorý je teraz v platnosti. Takže ja neviem, ja, pri všetkej úcte, bolo by škoda, keby sme sa my ako opozícia tunák naozaj napádali a vadili. To je za nás všetko. Ďakujem.
Kollár, Boris, predseda NR SR (2022-05-04):
Nemám tuná napísané, že by sme sa dohodli na nejakom onom postupe. Takže bude to v riadnom čase o sedemnástej. Takže teraz prosím pána ministra vnútra Slovenskej republiky Romana Mikulca, aby návrh, vládny návrh zákona uviedol. (Rokovanie o vládnom návrhu zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony , tlač 1001.)
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 144, za 81, proti 8, zdržalo sa 54 poslancov, 1 nehlasoval. Návrh sme schválili.
J. Slabý, poslanec: (2009-04-28):
Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Všetky výbory, ktoré zákon prerokovali s ním súhlasili a odporučili ho schváliť s pripomienkami. Výbory Národnej rady Slovenskej republiky, ktorým bol vládny návrh zákona pridelený zaujali k nemu stanoviská, tak ako ich máte v časti IV spoločnej správy. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 8 a 10 až 12 hlasovať spoločne s návrhom gestorského výboru uvedené body schváliť. O bode č. 9 hlasovať s návrhom gestorského výboru tento bod neschváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona odporúča Národnej rade Slovenskej republiky vládny návrh zákona o ekologickej poľnohospodárskej výrobe schváliť v znení schválených pozmeňujúcich a doplňujúcich návrhov uvedených v tejto správe a prednesených následne v rozprave. Skončil som, pani podpredsedníčka, otvorte, prosím, rozpravu.
P. Abrhan, poslanec: (2006-10-24):
V programovom vyhlásení vláda k Deklarácii o daňovej suverenite v priamych daniach píše, že bude starostlivo zvažovať svoje stanovisko. Keď mala možnosť vláda k tomuto podať svoje stanovisko, tak nezaznelo a vláda stanovisko nedala. Ďalej píše, že bude pozorne počúvať argumenty. Ako vidíte, vláda tie argumenty počúva tak, že ani jeden člen vlády sa nezúčastňuje zasadnutia Národnej rady k tejto téme. Ďakujem.
Blanár, Juraj, poslanec NR SR (2015-06-23):
Ďakujem. Vážený pán predseda vlády, ja by som rovnako niekoľko poznámok. V prvom rade chcem oceniť ten konzistentný a hlavne zodpovedný prístup, ktorý vláda Slovenskej republiky zastupuje prostredníctvom nielen vášho vystúpenia teraz v Národnej rade, ale aj vystúpeniami pána ministra vnútra Kaliňáka, rovnako pána ministra Lajčáka. A prečo zdôrazňujem zodpovednosť? Pretože dnes budeme počuť určite mnoho návrhov od ľudí, ktorí nemajú zodpovednosť za túto problematiku a budú predkladať možno aj riešenia, ktoré sú veľakrát len polovičnými riešeniami, a práve v takejto oblasti je potrebné zachovať chladnú hlavu. Pretože Európska únia, Slovensko sa nachádzajú svojím spôsobom na rozhraní, kedy je skúšaná Európska únia, aj Slovensko ako sa zachová do budúcnosti a pri tej svojej rôznorodosti musí dospieť k nejakému konsenzuálnemu návrhu. A myslím si, že Slovenská republika aj tým, čo naša vláda predkladá, môže tejto spoločnej politike Európskej únie určite veľmi pomôcť. No a čo sa týka toho extrémizmu a zhromažďovania, no ja presne rozumiem, čo ste mali na mysli, pretože každý, kto sa pozeral na tie zábery, videl tých politických exponentov, ktorí sa ukazovali pri tomto zhromaždení a ktorí chceli naozaj z toho vytĺkať politický kapitál. A myslím si, že tak ako sme tu všetci, mali by sme takýmto prejavom zabrániť, pretože takto sa začínajú tie najhoršie extrémistické prejavy, ktoré práve sa priživujú na porušovaní ľudských práv a to nie je dobré. Takže ja oceňujem maximálne toto vystúpenie, pán premiér, rovnako aj postoj vlády Slovenskej republiky v tejto veci. Ďakujem. (Potlesk.)
Laurenčík, Milan, podpredseda NR SR (2020-04-02):
Ďakujem pekne. (Doznievanie potlesku.) Žiada si k rozprave zaujať stanovisko spoločný spravodajca? Nech sa páči.
Martvoň, Anton, poslanec NR SR (2012-10-17):
Pán predseda, dajte, prosím, hlasovať o návrhu zákona ako celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Pčolinský, Peter, podpredseda NR SR (2023-02-10):
Pán poslanec Suja, neviem, či sa chcete predbiehať s pánom poslancom Borguľom, že kto bude prvý vyvedený z rokovacej sály, ale poprosím vás, vo faktickej budete mať priestor, potom budete mať ústnu rozpravu, nechajte pána Vetráka dokončiť svoje vystúpenie, času na debaty budete mať až, až. (Reakcia z pléna.) Pán poslanec Viskupič, pre vás to platí takisto.
Bagačka, Michal, poslanec NR SR (2014-11-10):
Ďakujem pekne za slovo. Ja tiež by som, Martin, chcel hlavne teda oceniť kultivovanosť prejavu, samozrejme, určite na rôzne otázky môžeme mať rôzne názory, ale stopercentne s tebou súhlasím, že by sa to nemalo robiť mnohokrát s krvavými očami a s penou na ústach. Ale na rozdiel od teba si myslím, že tá loptička je kúštik viac na vašej strane. Ďakujem.
Bužo, Lukáš, poslanec NR SR (2024-01-08):
Ďakujem za slovo. A ďakujem, Jožko, tebe za tvoje vystúpenie, za to, že síce svojím spôsobom, ale jasne a pravdivo si, si vystupoval. A vlastne chcem reagovať na to, ako si hovoril o tom, že nech si nemyslia, že ich ne... ne... nedobehne to, čo teraz robia, lebo že môžu robiť všetko, čo chcú. Presne súhlasím s tebou, že všetky tieto veci, hoc plánujú vo svoj prospech, tak raz ich to všetko dobehne a ľudia na Slovensku už to začínajú chápať, už to začínajú vnímať, a súhlasím so svojím predrečníkom, že potrebujeme o tom rozprávať, potrebujeme to naťahovať a budeme celý január o tom rozprávať, ak, ak bude treba, aby sa to dostalo k ľuďom, lebo to, čo sa tu deje, tento, toto skrátené legislatívne konanie je bezpredmetné. Nevidím alebo nerozumiem, prečo, prečo potrebujeme meniť veci, ktoré fungujú. A už viackrát som vo svojich faktických poznámkach poznamenal, že vraciame sa naspäť dozadu. Nenapredujeme, ale chceme sa vrátiť do našej, do našich ako keby začiatkov, prečo chceme zrušiť to, čo funguje. Je to nástroj na odstraňovanie korupcie a mali by sme to ešte viac zdokonaľovať. Presne pre tých, ktorí ak niečo kradnú, tak nech sú potrestaní. A dovolím si povedať, že o Rómoch sa tvrdí, že sú tí, ktorí stále iba kradnú a nevedia nič iné robiť. Po týchto skúsenostiach tu si to nemyslím. Ďakujem. (Potlesk.)
Pellegrini, Peter, predseda NR SR (2015-09-29):
To je, samozrejme, na rozhodnutí jednotlivých ministrov, mnohí z nich vystupujú pri zákonoch niekedy v záverečnom slove, niekedy v rozprave. Je to plne v ich kompetencii. Pán poslanec Vašečka, váš procedurálny návrh.
Dolinková, Zuzana, ministerka zdravotníctva SR (2024-05-14):
Ďakujem veľmi pekne, vážený pán predsedajúci, vážené panie poslankyne, vážení páni poslanci, dovoľujem si predložiť na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 2/2005 o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov. Návrhom zákona sa vykoná zosúladenie s európskou legislatívou a predĺži sa obdobie na vypracovanie a predloženie akčných plánov v štvrtom mapovanom kole z doposiaľ ustanoveného jedného roka na lehotu takmer dvoch rokov po vypracovaní a následnom odovzdaní strategických hlukových máp. Dovoľujem si vás požiadať o prerokovanie predloženého vládneho návrhu zákona a jeho posunutie do druhého čítania. Ďakujem za pozornosť.
Glváč, Martin, podpredseda NR SR (2019-05-14):
Ďakujem. S faktickými poznámkami štyria poslanci. Končím možnosť prihlásiť sa. Pán poslanec Bastrnák, nech sa páči.
P. Hrušovský, predseda NR SR: (2003-06-27):
Pristúpime k tajnému hlasovaniu o návrhu na voľbu predsedu Úradu pre štátnu pomoc . Poprosím overovateľov, aby sa ujali svojej funkcie a dohliadli na priebeh voľby. Hlasovací lístok, panie poslankyne, páni poslanci, dostanete pri prezentácii pred tajnou voľbou. Chcem pripomenúť, že svoju voľbu vyjadríte tak, že na hlasovacom lístku a pri mene kandidáta zakrúžkujete alternatívu, za ktorú hlasujete, za, proti alebo zdržiavam sa. Neplatný je ten hlasovací lístok, ktorý je prepisovaný alebo doplňovaný, alebo ak pri niektorom mene nie je vyjadrená voľba zakrúžkovaním. Páni poslanci, pristúpime k hlasovaniu o tajnej voľbe predsedu Úradu pre štátnu pomoc. (Akt tajného hlasovania.) (Pokračovanie rokovania o 11.00 hodine.)
Grendel, Gábor, podpredseda NR SR (2022-02-18):
Ako posledný s faktickou poznámkou pán poslanec Marek Šefčík.
Žiga, Peter, podpredseda NR SR (2024-10-02):
Na vaše vystúpenie tri faktické poznámky. Ako prvý pán poslanec Hazucha.
Jurzyca, Eugen, poslanec NR SR (2017-09-11):
Ďakujem, ďakujem pekne za slovo. Dobre si to povedal, Ondro Dostál. Drobučké pripomienky alebo doplnenia možno z mojej strany. Takto ako ten zákon, takto vyzerajú alternatívy k súčasnému vládnutiu. A ďakujem teda predkladateľovi, že s týmto prišiel. Veľmi dobrá vec. Takýto zákon môže viesť pri dobrej aplikácii k minimalizácii predraženia investícií a nákupov. A ak to myslí niekto vážne s korupciou, tak preto hovorím, že nulové predraženie by znamenalo nulovú korupciu. Jednoducho, keď nebude z čoho, tak bude poriadok. Pripomienku k tomu, čo si aj ty hovoril, tá analýza dopadov, ja mám takú, že návrh zákona prináša text, že nemá vplyv na podnikateľské prostredie ani sociálne vplyvy. Ja si myslím, že má, že pozitívny, pretože vidím, veľakrát som sa rozprával s ľuďmi, ktorí majú softvérové firmy, že nemôžu získavať ľudí, pretože dotované firmy im ich sťahujú na projekty, ktoré neprodukujú takmer nič. Čiže má vplyv na, pozitívny vplyv na podnikateľské prostredie, tým pádom aj na sociálne, pozitívne sociálne vplyvy. Ďakujem za pozornosť.
Karas, Daniel, poslanec NR S (2024-02-13):
Týmto sme hlasovali o všetkých pozmeňujúcich návrhoch. Pán predseda, dajte hlasovať o tom, že prerokovaný vládny návrh zákona prerokujeme v treťom čítaní ihneď.
T. Mikuš, poslanec: (2010-01-20):
Ale predsa len, pán poslanec Kužma, ty nevieš, čo je to župan a jeho kompetencie, a zrejme nevieš toho ani moc o cestách, to je môj názor. Východ pre mňa určite nie je ďaleko a myslím si, že minister Vážny ho priblížil k Bratislave aj tromi prúdmi. A tie vyjadrenia „kúpený“, „šplhám“ sú veľmi prisilné a myslím si, že by si si ich veľmi rozmyslel, keby si vedel, že sa dá žiadať satisfakcia. Satisfakcia v tom chlapskom slova význame. A teda predpokladám, že za to sa ešte ospravedlníš, ale absolútne neadekvátne. (Potlesk.) A to isté ma prekvapilo, Paľko Prokopovič, aj u teba, lebo som si myslel, že ma poznáš, a ja nemám dlhy a nemám komu čo splácať. Ale vážim si každú podporu, ktorá mi bola poskytnutá. Janko Rusnák, Stanko Kahanec, asi to isté. Pán poslanec Ivančo, prúdy do Bratislavy sú mimoriadne, tri prúdy sú mimoriadne úspešný projekt. No a, Stanko Janiš, pre teba na záver, naozaj nie je dôvod meniť nič na názore na predchádzajúcu diskusiu, pretože tá diskusia je veľmi, veľmi silno spolitizovaná a vždycky to bude škodiť štátu, vždycky to bude škodiť občanovi, ak to, čo je vecným problémom, postavíme do politickej roviny – a vy to robíte. A niektorí tí, ktorí tu diskutovali, viete, ktorí rozprávali o veciach, o ktorých určite nemajú ani potuchy, pretože sa s tým v praxi nestretli, tak tým len odkazujem, počúvajte trošku tých, čo niečo vedia. Ďakujem. (Potlesk.)
Jurzyca, Eugen, poslanec NR SR (2017-02-07):
Ďakujem pekne. Samozrejme som za návrh zákona, podporím ho, dobrá robota. Poznámku chcem ale povedať o transakčných nákladoch. Znie to hrôzostrašne, je to koncept, ktorý vyvinul Ronald Coase, nositeľ Nobelovej ceny za ekonómiu za rok ´91. V podstate hovorí to, že keď si kúpim pizzu v reštaurácii, tak pizzeria má moje peniaze a ja mám tú pizzu. Nevznikli žiadne ďalšie náklady. Akonáhle štát povie, že na takúto transakciu je potrebná tristostranová zmluva overená u notára, tak to sú náklady, ktoré sú zbytočné. Nemusia byť. To je bohatstvo spoločnosti vyhodené do kýbla. A túto poznámku mám ku gastrolístkom. Ďakujem. (Potlesk.)
P. Paška, predseda NR SR: (2008-09-11):
Pani poslankyňa, chcete  položiť doplňujúcu otázku? Nech sa páči.
Sopko, Miroslav, poslanec NR SR (2016-09-21):
Vážený pán predsedajúci, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 206). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Poprosím, pán predsedajúci, otvorte všeobecnú rozpravu.
V. Veteška, podpredseda NR SR: (2006-01-31):
(Hlasovanie.) Prítomných 136, za 100, proti 1, zdržalo sa 32, nehlasovali 3. Schválili sme predelenie výborom. Ďalší návrh.
Gašpar, Tibor, podpredseda NR SR (2024-10-29):
Ďakujem. Reagovať ešte bude pán poslanec Hlina, máte slovo.
J. Burian, poslanec: (2008-01-31):
Dovoľte mi, aby som uviedol, že tento návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa Legislatívnych pravidiel ho priradil na rokovanie dnešnej 19. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti legislatívnych pravidiel. Vážený pán predsedajúci, prosím, otvorte rozpravu.
Laššáková, Jana, podpredsedníčka NR SR (2014-03-20):
Na vystúpenie pána poslanca s faktickými poznámkami sa hlásia piati páni poslanci, pán poslanec Přidal, Chren, Petrák, Droba a Číž. Končím možnosť prihlásiť sa s faktickými poznámkami. Nech sa páči, pán poslanec Přidal.
Pellegrini, Peter, predseda NR SR (2014-12-09):
Pán poslanec Hlina.
Pavlis, Pavol, minister hospodárstva SR (2014-07-09):
Ďakujem za slovo. Ja len na margo pozmeňujúceho návrhu pána poslanca Csicsaia. Včera sme o tomto pozmeňujúcom návrhu diskutovali vo výbore. My sme si vyžiadali stanovisko ministerstva pôdohospodárstva a Štátnej veterinárnej a potravinovej inšpekcie. Dostali sme negatívne stanovisko, preto by sme neradi naším zákonom vstupovali do kompetencie ministerstva pôdohospodárstva. Ja tú diskusiu pripúšťam, môže byť otvorená, ale je to otázka na ministerstvo pôdohospodárstva a Štátnu veterinárnu a potravinovú inšpekciu. Ale ešte by som sa vrátil k tomu vášmu pozmeňujúcemu návrhu. Ja si neviem naozaj dnes predstaviť, že by niekto na trhu v dedine predával na jednom mieste klobásy a hneď vedľa päť metrov niekto predával ošípané. Ale keď sa možno bavíme o konských trhoch, to nikomu tento zákon nezakazuje. To znamená, že sú to špecializované trhy, ktoré môžu ďalej fungovať. To nie je trhové miesto na dedine, ale na to sú vyhradené miesta, kde sa tieto trhy realizujú. Ale ešte raz sa vrátim k tomu, že si myslím, že túto odbornú diskusiu je nutné viesť na pôde ministerstva pôdohospodárstva. My sme pripravení na tú diskusiu a hocikedy sa môžeme k tomu vrátiť. Ďakujem.
Viskupič, Jozef, poslanec NR SR (2015-05-05):
Ja som sa hlásil v čase opisu tej, toho procesu na faktickú poznámku. Myslím si, že bude veľmi dôležité, teda čo sa stane, ak ostane v tomto úzkom folklórnom okienku, čo sa stane s tým dvojitým nahlasovaním, resp. s porovnávaním playlistov, pretože v súčasnom stave vládou schválený návrh zákona je ten návrh zákona, ktorý šiel do medzirezortu a ktorý vyhovoval tej folklórnej obci, a preto aj možno ja vnímam ten tvoj príspevok ako na možný apel, že či už kultúrny výbor, alebo plénum parlamentu by malo dať v legislatívnom procese pozor na to, aby sa tam neobjavil nejaký pozmeňovák, ktorý by to, čo je v tejto malej parciálnej časti v súčasnom stave navrhnuté, aby zostalo tak, ako je. Ten celý príbeh okolo, ja som na tom ministerstve bol, je podľa mňa aj príbehom o tom, že Autorský zákon a autorské právo ako rodina nehmotného je skutočne zložitá vec, ale a treba sa aj pozerať po európskych štandardoch, a keď si pozrieme tie doložky porovnávania a podobne, má aj ambíciu aj táto norma, ale má aj národné a štátne špecifiká a predpokladám, že tento tvoj vstup je jedným z tých národných a štátnych špecifík pri prevádzaní diel, ktoré nemajú autorskú právnu ochranu.
Sulík, Richard, predseda NR SR (2011-05-18):
Pán poslanec Kalist.
Gaborčáková, Soňa, poslankyňa NR SR (2017-06-13):
Ďakujem za slovo. Ja v neúčelovosti dotácie pre materské školy nevidím taký problém. Z toho dôvodu, že môžu si ho vlastne použiť podľa toho, na čo tá materská škola tento príspevok potrebuje. V čom ja vidím problém, je, že z paragrafu nám sa nejakým spôsobom vypustil, taká stať, kde mohla ísť dotácia aj pre odmenu učiteľa a práve riaditeľky škôl riešili cez túto dotáciu odmenu pani učiteľke, ktorá mala ročníky predškolákov a snažili sa ju nejakým spôsobom motivovať, pretože naozaj majú na starosti toho v tomto ročníku viac, ako ich kolegyne, lebo pripravujú deti na zápis a podobne. Takže mne skôr vadí to, aj keď nemôžem spochybniť to, čo hovoril kolega, že musíme sa zamyslieť nad tým, na čo má slúžiť tento príspevok a keďže je to príspevok na výchovu a vzdelávanie, tak buď to musíme zmeniť, alebo teda minimálne názov, aby to tam nekričalo, ale každopádne chápem aj tie materské školy, ktoré potrebujú mať rozviazané ruky a potrebujú tú dotáciu dať tam, kde horí. Ďakujem.
M. Číž, podpredseda NR SR: (2009-10-29):
(Hlasovanie.) Prítomných 132 poslancov, za 95 poslancov, proti 16 poslancov, zdržalo sa 20 poslancov, nehlasoval 1. Tento návrh spravodajcu sme schválili.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 144, za 60, proti 13, zdržalo sa 71 poslancov. Návrh nebol schválený. Prosím pána poslanca Slobodu, aby uviedol hlasovanie v prvom čítaní o návrhu skupiny poslancov na vydanie lazníckeho zákona (tlač 1181). [Hlasovanie o návrhu skupiny poslancov Národnej rady Slovenskej republiky na vydanie zákona o podpore zachovania územia s rozptýleným osídlením a jeho obyvateľov (laznícky zákon) a o zmene a doplnení niektorých zákonov , tlač 1181.]
Schlosár, Rastislav, poslanec NR SR (2016-12-08):
Vážené kolegyne, vážení kolegovia, v rozprave vystúpil jeden pán poslanec, ktorý ale nepodal žiaden procedurálny návrh. Prosím, pán predseda, dajte hlasovať o tom, že Národná rada prerokuje návrh zákona v druhom čítaní.
Laurenčík, Milan, podpredseda NR SR (2022-06-24):
Poslednú faktickú poznámku k tomuto príspevku bude mať pán poslanec Štefan Kuffa.
B. Bugár, podpredseda NR SR: (2006-03-15):
(Hlasovanie.) Prítomných je 114 poslancov, za 113, proti 1. Konštatujem, že návrh uznesenia sme schválili. Budeme pokračovať v hlasovaní o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o vzájomnej pomoci v trestných veciach medzi členskými štátmi Európskej únie, vypracovanému Radou v súlade s článkom 34 Zmluvy o Európskej únii, a k Protokolu k Dohovoru o vzájomnej pomoci v trestných veciach medzi členskými štátmi Európskej únie, vypracovanému Radou v súlade s článkom 34 Zmluvy o Európskej únii (tlač 1440). Nech sa páči. A. Ivanko, poslanec: Ďakujem pekne, pán predsedajúci. V rozprave k tomuto bodu nevystúpil nikto, preto navrhujem, aby ste dali hlasovať o uznesení, ktoré je priložené k spoločnej správe 1440a. Nebudem ho takisto čítať.
Laurenčík, Milan, podpredseda NR SR (2021-03-17):
Pán poslanec Ondrej Dostál bude reagovať na faktické poznámky, nech sa páči.
Mojš, Milan, poslanec NR SR (2019-06-25):
O bode 16 a 17 spoločne.
Hrnčiar, Andrej, podpredseda NR SR (2016-04-20):
Nech sa páči, pán poslanec Laurenčík.
Danko, Andrej, podpredseda NR SR (2023-11-23):
43. Pani poslankyňa Hanuliaková.
Pellegrini, Peter, predseda NR SR (2014-11-27):
Ďakujem. Pán predseda Madej.
P. Paška, poslanec: (2005-09-23):
Uvedené výbory návrh prerokovali a podľa čl. 86 písm. d) Ústavy Slovenskej republiky navrhli A. vysloviť súhlas s dohodou a B. rozhodnúť o tom, že Dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi. Na základe uvedených návrhov z výborov potom gestorský výbor predkladá stanovisko, ktoré je také, ako bolo vo výboroch. Skončil som, pán predsedajúci.
P. Pelegrini, poslanec: (2008-12-05):
Naozaj súhlasím s vami, nech sa tvorí konkurencia a nech existujú podniky, ktoré sa vyhlásia za nefajčiarske, tam nech chodia tí, ktorí nefajčia. Nech sú podniky také, ktoré budú vyhlásené za fajčiarske, a občan nech si vyberie sám, do ktorého na to pivo alebo na ten obed pôjde. V opačnom prípade dopadneme presne tak, ako ste povedali, ako v Taliansku, v iných krajinách, kde sa reštaurácie fiktívne vyhlásia za súkromné kluby, kde za členské 10 korún sa stávam členom klubu a nie som návštevník reštaurácie a bude sa tam môcť fajčiť od rána do večera. Takže v tomto prípade, pán Lipšic, podporujem váš názor a súhlasím s tým, čo ste povedali. Ďakujem.
Kuriak, Milan, poslanec NR SR (2021-07-02):
Ďakujem za slovo. Štefan, máš iba sčasti pravdu, že lesy máme na Slovensku v dobrom stave. Ťažiari sa ešte nestihli dostať všade. Ale tam, kde sa dostali, zostala po nich hotová spúšť. Choď sa pozrieť na Oravu a ako milovník prírody zaplačeš, čo v niektorých lokalitách svojou nenásytnosťou spôsobili. Sú miesta, kde zostalo po nich len pár pahýľov, polovyschnutých svedkov, že na tom mieste niekedy bol krásny les. Pár nenásytných ľudí sa pred rokmi zahryzlo do lesa, nenásytní ťažiari plnili kamión za kamiónom aj prvotriednym, kvalitným drevom, nie iba takým, ktorý bol vhodný na ťažbu a na ďalšie spracovanie. Stovky kamiónov smerovalo do Poľska. Bolo to pre nich veľmi výhodné, keď mali taký zdroj, neobmedzený zdroj ťažby iba pár kilometrov od hranice. Roky sa na hospodárenie a regulovanie ťažby dreva a ochranu lesa sa v mnohých lokalitách pozabudla. Samozrejme, česť výnimkám, niektorých čestných lesníkov a ochranárov, ktorým na ochrane lesov záležalo. Som rád, že prišlo toto obdobie, aj keď je to veľmi nepríjemná téma, a že sa začalo diskutovať o skutočnej ochrane našich lesov a našej krásnej krajiny. Bývam na Orave, blízko hraníc s Poľskom. To, čo ťažiari dennodenne dorábali na... nielen na Orave, ale aj v iných lokalitách, je naozaj na zamyslenie. Za posledné roky to nebola ťažba dreva, ale bolo to drancovanie lesov v zmysle, ako sa niektorí vyjadrili, že teraz je obdobie, že komu sa podarí z lesa zobrať čo najviac, česť, ako som spomenul, česť výnimkám. Aj nemenovaný šéf všetkého na Orave, veľký kápo, okrem iného aj šéf... (Prerušenie vystúpenia časomerom.)